વાપી એસઓજીની ટીમ દ્વારા દવા બનાવવા માટે વપરાતા કિંમતી મેડિકલ પાઉડરના જથ્થા સાથે ત્રણ શખ્સોની ધરપકડ કરી છે. એસઓજીની ટીમના સભ્યો જીઆઇડીસી નજીક સરદાર ચોકમાં તપાસ કરી રહ્યાં હતા, તે દરમિયાન ત્રણ લોકોની પૂછપરછ કરવામાં આવી હતી. તેમની પાસેથી યુનિમાર્ક કંપનીના લેબલવાળા પાઉડરના પેકેટ મળી આવ્યા હતા. આ પાઉડર ચોરીને એકઠા કરવામાં આવ્યા હતા અને તેની કિંમત 5.73 લાખ રૂપિયાની આસપાસ છે, પોલીસે ઉક્ત ત્રણેય આરોપીઓ સામે કાર્યવાહી હાથ ધરી છે.